CELEX: 32020D0905
Language: lv
Date: 2020-06-29 00:00:00
Title: Padomes Lēmums (KĀDP) 2020/905 (2020. gada 29. jūnijs), ar kuru groza Lēmumu (KĀDP) 2017/1428, ar ko atbalsta to, ka tiek īstenots Maputu rīcības plāns, ar kuru īsteno 1997. gada Konvenciju par kājnieku mīnu izmantošanas, uzglabāšanas, ražošanas un nodošanas aizliegumu un to iznīcināšanu

30.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/35
               
            
         PADOMES LĒMUMS (KĀDP) 2020/905
         (2020. gada 29. jūnijs),
         ar kuru groza Lēmumu (KĀDP) 2017/1428, ar ko atbalsta to, ka tiek īstenots Maputu rīcības plāns, ar kuru īsteno 1997. gada Konvenciju par kājnieku mīnu izmantošanas, uzglabāšanas, ražošanas un nodošanas aizliegumu un to iznīcināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 4. augustā pieņēma Lēmumu (KĀDP) 2017/1428 (1), kurā ir paredzēts, ka minētā lēmuma 1. pantā minētajām darbībām ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (2)
                  
                  
                     Finansēšanas nolīgums ar Konvencijas par kājnieku mīnu izmantošanas, uzglabāšanas, ražošanas un nodošanas aizliegumu un to iznīcināšanu īstenošanas atbalsta vienību (ISU), kuru pārstāv Ženēvas Starptautiskais humānās atmīnēšanas centrs, kas ir Lēmuma (KĀDP) 2017/1428 īstenošanas aģentūra, tika parakstīts 2017. gada 30. oktobrī, un tas zaudē spēku 2020. gada 29. oktobrī.
                  
               
                     (3)
                  
                  
                     2020. gada 16. aprīlīISU lūdza Lēmuma (KĀDP) 2017/1428 īstenošanas laikposmu pagarināt par četriem mēnešiem, līdz 2021. gada 28. februārim, bez papildizmaksām, ņemot vērā Covid-19 pandēmiju un starptautiskās ceļošanas ierobežojumus.
                  
               
                     (4)
                  
                  
                     Lēmuma (KĀDP) 2017/1428 1. pantā minēto darbību turpināšanai līdz 2021. gada 28. februārim nav nekādas ietekmes uz finanšu resursiem.
                  
               
                     (5)
                  
                  
                     Būtu attiecīgi jāgroza Lēmums (KĀDP) 2017/1428,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/1428 5. pantu aizstāj ar šādu:
            
               
                  “5. pants
                  
                  Šis lēmums stājas spēkā tā pieņemšanas dienā.
                  Tas zaudē spēku 2021. gada 28. februārī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 29. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2017/1428 (2017. gada 4. augusts), ar ko atbalsta to, ka tiek īstenots Maputu rīcības plāns, ar kuru īsteno 1997. gada Konvenciju par kājnieku mīnu izmantošanas, uzglabāšanas, ražošanas un nodošanas aizliegumu un to iznīcināšanu (OV L 204, 5.8.2017., 101. lpp.).